KOMISIJAS REGULA (ES) 2021/1864

(2021. gada 22. oktobris),

ar ko attiecībā uz amizulbroma, flubendiamīda, meptildinokapa, metaflumizona un propineba maksimālajiem atlieku līmeņiem noteiktos produktos vai uz tiem groza Eiropas Parlamenta un Padomes Regulas (EK) Nr. 396/2005 II, III un V pielikumu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu, 18. panta 1. punkta b) apakšpunktu un 49. panta 2. punktu,

tā kā:

(1) Amizulbroma, flubendiamīda, meptildinokapa un metaflumizona maksimālie atlieku līmeņi (MAL) tika noteikti Regulas (EK) Nr. 396/2005 III pielikuma A daļā. Propineba MAL tika noteikti Regulas (EK) Nr. 396/2005 II pielikumā un III pielikuma B daļā.

(2) Eiropas Pārtikas nekaitīguma iestāde (“Iestāde”) saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem amizulbroma MAL (2). Iestāde ieteica saglabāt spēkā esošos MAL. Risks patērētājiem nepastāv, tāpēc spēkā esošie vai Iestādes noteiktie MAL būtu jānosaka Regulas (EK) Nr. 396/2005 II pielikumā.

(3) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem flubendiamīda MAL (3). Tā konstatēja risku patērētājiem saistībā ar MAL galviņkāpostiem un salātiem. Tāpēc ir lietderīgi minētos MAL Regulas (EK) Nr. 396/2005 II pielikumā samazināt līdz noteikšanas robežai (NR). Attiecībā uz citiem produktiem Iestāde ieteica spēkā esošos MAL paaugstināt vai saglabāt. Minētie spēkā esošie vai Iestādes noteiktie MAL būtu jānosaka Regulas (EK) Nr. 396/2005 II pielikumā.

(4) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem meptildinokapa MAL (4). Tā ieteica pazemināt MAL gurķiem un tumšzaļajiem kabačiem. Attiecībā uz citiem produktiem tā ieteica spēkā esošos MAL saglabāt vai paaugstināt. Iestāde secināja, ka par MAL, kas noteikti galda vīnogām, vīna vīnogām, zemenēm, melonēm un arbūziem, nav pilnīgas informācijas un ka riska pārvaldītājiem būtu jāturpina šā jautājuma izskatīšana. Risks patērētājiem nepastāv, tāpēc šie spēkā esošie vai Iestādes noteiktie MAL būtu jānosaka Regulas (EK) Nr. 396/2005 II pielikumā. Šie MAL tiks pārskatīti; pārskatīšanā tiks ņemta vērā informācija, kas būs pieejama divu gadu laikā no šīs regulas publicēšanas dienas.

(5) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem metaflumizona MAL (5). Tā konstatēja risku patērētājiem saistībā ar MAL brokoļiem un platlapu cigoriņiem/endīvijām. Tāpēc ir lietderīgi minētos MAL Regulas (EK) Nr. 396/2005 II pielikumā samazināt līdz NR. Iestāde ieteica samazināt MAL kartupeļiem, galviņkāpostiem, kokvilnas sēklām un pienam (liellopu, aitu, kazu, zirgu). Attiecībā uz citiem produktiem tā ieteica spēkā esošos MAL saglabāt vai paaugstināt. Iestāde secināja, ka par MAL, kas noteikti tomātiem, dārzeņpipariem/paprikai, pipargurķīšiem, ziedkāpostiem, Ķīnas kāpostiem, salātu baldriņiem, salātiem, kressalātiem un citiem dīgstiem un dzinumiem, barbarejām, sējas pazvērītēm/rukolas salātiem, brūnajām sinepēm un augu (tostarp Brassica ģints sugu) jaunajām lapiņām, nav pilnīgas informācijas un ka riska pārvaldītājiem būtu jāturpina šā jautājuma izskatīšana. Risks patērētājiem nepastāv, tāpēc šie spēkā esošie vai Iestādes noteiktie MAL būtu jānosaka Regulas (EK) Nr. 396/2005 II pielikumā. Šie MAL tiks pārskatīti; pārskatīšanā tiks ņemta vērā informācija, kas būs pieejama divu gadu laikā no šīs regulas publicēšanas dienas.

(6) Iestāde saskaņā ar Regulas (EK) Nr. 396/2005 12. panta 1. punktu iesniedza pamatotu atzinumu par spēkā esošajiem propineba MAL (6). Tā ierosināja grozīt atlieku definīciju. Tā kā propinebs ES vairs nav apstiprināts un visas šīs vielas atļaujas ir atsauktas, MAL minētajai darbīgajai vielai Regulas (EK) Nr. 396/2005 V pielikumā būtu jānosaka līdz NR.

(7) Attiecībā uz produktiem, uz kuriem attiecīgā augu aizsardzības līdzekļa izmantošana nav atļauta un attiecībā uz kuriem nav noteiktas importa pielaides vai Codex maksimālie atlieku līmeņi (CXL), MAL būtu jānosaka īpatnējās NR līmenī vai jāpiemēro sākotnējais MAL, kā noteikts Regulas (EK) Nr. 396/2005 18. panta 1. punkta b) apakšpunktā.

(8) Par vajadzību atsevišķas noteikšanas robežas koriģēt Komisija ir apspriedusies ar Eiropas Savienības references laboratorijām pesticīdu atlieku noteikšanai. Par vairākām vielām minētās laboratorijas secināja, ka atsevišķām precēm tehnikas attīstība prasa noteikt īpatnējās noteikšanas robežas.

(9) Balstoties uz Iestādes pamatotajiem atzinumiem un ņemot vērā ar izskatāmo jautājumu saistītos faktorus, attiecīgie MAL grozījumi atbilst Regulas (EK) Nr. 396/2005 14. panta 2. punkta prasībām.

(10) Ar Pasaules Tirdzniecības organizācijas starpniecību par jaunajiem MAL notika apspriedes ar Savienības tirdzniecības partneriem, un to komentāri ir ņemti vērā.

(11) Tāpēc būtu attiecīgi jāgroza Regula (EK) Nr. 396/2005.

(12) Lai nodrošinātu produktu normālu tirdzniecību, pārstrādi un patēriņu, šajā regulā attiecībā uz produktiem, kuri ražoti pirms MAL grozījumiem un par kuriem informācija liecina, ka tiek saglabāts augsts patērētāju aizsardzības līmenis, būtu jāparedz pārejas periods.

(13) Pirms grozīto MAL piemērošanas būtu jāparedz pietiekami ilgs laiks, lai dalībvalstis, trešās valstis un pārtikas apritē iesaistītie uzņēmēji varētu sagatavoties no MAL grozījumiem izrietošo jauno prasību izpildei.

(14) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants Regulas (EK) Nr. 396/2005 II, III un V pielikumu groza saskaņā ar šīs regulas pielikumu.

2. pants Attiecībā uz amizulbromu visos produktos un uz tiem, flubendiamīdu visos produktos un uz tiem, izņemot galviņkāpostus un salātus, meptildinokapu visos produktos un uz tiem, metaflumizonu visos produktos un uz tiem, izņemot brokoļus un platlapu cigoriņus/endīvijas un propinebu visos produktos un uz tiem, Regulu (EK) Nr. 396/2005 tās iepriekšējā redakcijā pirms grozījumiem, kas izdarīti ar šo regulu, turpina piemērot produktiem, kas ražoti Savienībā vai importēti Savienībā pirms 2022. gada 14. maija.

3. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. To piemēro no 2022. gada 14. maija.

Šī regula uzliek saistības kopumā un ir tieši piemērojama visās dalībvalstīs. Briselē, 2021. gada 22. oktobrī Komisijas vārdā – priekšsēdētāja Ursula VON DER LEYEN

(1) OV L 070, 16.3.2005., 1. lpp.

(2) European Food Safety Authority; Reasoned opinion on the review of the existing maximum residue levels for amisulbrom according to Article 12 of Regulation (EC) No 396/2005. EFSA Journal 2020;18(7):6170.

(3) European Food Safety Authority; Reasoned opinion on the review of the existing maximum residue levels for flubendiamide according to Article 12 of Regulation (EC) No 396/2005. EFSA Journal 2020;18(6):6150.

(4) European Food Safety Authority; Reasoned opinion on the review of the existing maximum residue levels for meptyldinocap (DE-126) according to Article 12 of Regulation (EC) No 396/2005. EFSA Journal 2020;18(6):6157.

(5) European Food Safety Authority; Reasoned opinion on the review of the existing maximum residue levels for metaflumizone according to Article 12 of Regulation (EC) No 396/2005. EFSA Journal 2020;18(6):6123.

(6) European Food Safety Authority; Reasoned opinion on the review of the existing maximum residue levels for propineb according to Article 12 of Regulation (EC) No 396/2005. EFSA Journal 2020;18(8):6233.